《听府妓歌忆春卿资政给事》
宋代·刘敞

南方酒如渑，醉倒本容易。蔡姬缓声歌，清响动云际。

惜哉知音稀，此辈自难值。曩者东山游，一日已三岁。

人遐成陈迹，兴尽失超诣。寥寥方外欢，独数嵇阮辈。

冻云临寒空，掩郁迈往气。引杯乱愁思，击节还拊髀。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。